Уладзімір Сямёнавіч Маканін

**Уладзімір Сямёнавіч Маканін** (; , Орск, Арэнбургская вобласць, РСФСР — , пас. Красны, Аксайскі раён, Растоўская вобласць, Расія) — рускі пісьменнік рэалістычнага напрамку.

## Біяграфія 
Нарадзіўся 13 сакавіка 1937 года ў Орску Арэнбургскай вобласці ў сям’і інжынера-будаўніка Сямёна Сцяпанавіча Маканіна і настаўніцы Ганны Іванаўны. Пасля вайны сям’я апынулася ў Чарнікоўске, прыгарадзе Уфы, дзе Уладзімір вучыўся ў сярэдняй школе, рана праявіўшы здольнасці да матэматыкі і шахмат.

У 1960 годзе скончыў механіка-матэматычны факультэт Маскоўскага дзяржаўнага ўніверсітэта імя М. В. Ламаносава, пасля чаго на працягу 10 гадоў выкладаў у вышэйшых навучальных установах і паралельна вучыўся на Вышэйшых сцэнарных курсах. Пэўны час працаваў у лабараторыі Ваеннай акадэміі імя Дзяржынскага.

Атрымаўшы ў 1971 годзе другі дыплом сцэнарыста, працаваў рэдактарам у выдавецтве «Советский писатель». Вёў семінар прозы ў Літаратурным інстытуце імя Горкага. У 1972 годзе трапіў у аварыю і сур’ёзна траўмаваў хрыбетнік, пасля чаго доўга аднаўляўся. У 1969 годзе стаў членам, а ў 1985 годзе — членам праўлення Саюза пісьменнікаў СССР. Апавяданні і аповесці пачатку 1980-х гадоў вылучылі яго ў лідары рускай літаратуры таго часу (так званае «пакаленне саракагадовых»). У 1987 годзе ўвайшоў у рэдкалегію часопіса «Знамя».

Узначальваў журы Нацыянальнай літаратурнай прэміі «Вялікая кніга» ў 2007 годзе, у 2008 годзе сам атрымаў гэтую прэмію. Апошнія тры гады жыў і працаваў у пасёлку Красным пад Растовам-на-Доне.

Памёр 1 лістапада 2017 года пасля цяжкай хваробы. Пахаваны 3 лістапада на сельскіх могілках недалёка ад дома.

## Бібліяграфія 
;Раманы
* Партрэт і вакол (1978)
* Ключароў-раман
* Адзін і адна (1987)
* Прадвеснік (1983)
* Свецік-раман
* Андэграўнд, або Герой нашага часу (1998)
* Спалох (2006) = Абстрэл (у новай аўтарскай рэдакцыі, 2018)
* Асан (2008)
* Дзве сястры і Кандзінскі (2011)

;Аповесці і апавяданні
* Безбацькоўства (1971)
* Простая ісціна (1976)
* Старыя кнігі (1976)
* Ключароў і Алімушкін (1977)
* Грамадзянін, які ўцякае (1978)
* Аддушына (1979)
* Рака з хуткай плынню (1979)
* Пагоня (1979)
* Антылідар (1980)
* Галасы (1982)
* Блакітнае і чырвонае (1982)
* Прадвеснік (1982)
* Чалавек світы (1982)
* Дзе сыходзілася неба з пагоркамі (1984)
* Страта (1987)
* Адстаўшы (1987)
* Аднадзённая вайна
* Лаз (1991, аповесць)
* Доўгі наш шлях (1991)
* Сюжэт асераднення (1992)
* Стол, пакрыты сукном і з графінам пасярэдзіне (1993)
* На першым дыханні
* Наша раніца
* Сюр ў Пралетарскім раёне
* Каўказскі палонны (1994)
* Дашанька
* Спявайце ім стоячы
* У дажджлівыя дні
* Ноч... Коска... Ноч...
* Апошні лагер
* Літара «А» (аповесць)
* За рысай міласэрнасці (аповесць)
* Сюр ў пралетарскім раёне (аповесць)

## Узнагароды 
* ордэн «Знак Пашаны» (1984),
* прэмія «Рускі Букер» (1993) за раман «Стол, пакрыты сукном І з графінам Ў сярэдзіне»,
* Дзяржаўная прэмія Расійскай Федэрацыі ў галіне літаратуры і мастацтва (1999),
* Пушкінская прэмія фонда Тэпфера (ФРГ),
* прэмія «Пенэ» (Італія),
* прэмія «Вялікая кніга» (2008) за раман «Асан»,
* Еўрапейская прэмія па літаратуры (2012),
* прэмія «Ясная Паляна» ў намінацыі «Сучасная класіка» за кнігу «Дзе сыходзілася неба з пагоркамі».

Катэгорыя:Пісьменнікі СССР
Катэгорыя:Пісьменнікі Расіі XX стагоддзя
Катэгорыя:Пісьменнікі Расіі XXI стагоддзя
Катэгорыя:Рускамоўныя пісьменнікі XX стагоддзя
Катэгорыя:Рускамоўныя пісьменнікі XXI стагоддзя
Катэгорыя:Члены Саюза пісьменнікаў СССР
Катэгорыя:Пахаваныя ў Растоўскай вобласці